Boek: Raai hoe lief is ek vir jou | Maroela Media
Boek: Raai hoe lief is ek vir jou
Sam McBratney en Anita Jeram
2015 merk die 20ste herdenkingsjaar van die uitgawe van hierdie spesiale prenteboek. As jy iemand baie, baie liefhet, wil jy graag sê presies hoe jy voel. Maar soos Klein Neutbruin Hasie en Groot Neutbruin Haas ook moes leer, laat liefde hom nie maklik meet nie!
Die allerheerlikste boek om met kinders en ander geliefdes van alle ouderdomme te deel. Die Britse uitgawe was uit die staanspoor 'n internasionale sukses en sedert die hardebanduitgawe in 1994 verskyn het, is dit reeds in 22 tale vertaal en byna 28 miljoen boeke is verkoop.
Hierdie spesiale versamelaarsuitgawe het embossering, foelie en glanslaminering op die omslag.
Die boek is 'n internasionale suksesverhaal. 'n Boek wat nie net vir kinders bedoel is nie, maar vir geliefdes van alle ouderdomme. Een van die mees geliefde prenteboeke van alle tye, terug op populêre aandrang.
Sam McBratney is die skrywer van een van die mees geliefde prenteboeke ter wêreld. Hy het die Bass Ireland Arts-prys, sowel as die Bisto Award twee keer gewen. Hy is ook die skrywer van die topverkoper You're all my favourites. Hy woon in Ierland.
Anita Jeram se werk word wêreldwyd hoog aangeskryf en bewonder. Sy is ook die illustreerder van You're all my Favourites en I love my little Storybook, wat sy ook geskryf het. Sy woon in Ierland.